
విలువైన సెలెబ్రిటీ బ్రాండ్గా అగ్రస్థానంసింధుకు 15వ స్థానంముంబై: సెంచరీలపై సెంచరీలు కొడుతూ క్రికెట్ రికార్డు లు తిరగరాస్తున్న టీమిండియా కెప్టెన్ విరాట్ కోహ్లీ అటు బ్రాండ్ విలువలోనూ దూసుకుపోతున్నాడు. దేశంలో అత్యంత విలువైన సెలెబ్రిటీ బ్రాండ్గా విరాట్ అగ్రస్థానంలో నిలిచాడు. ఈక్రమంలో బాలీవుడ్ సూపర్స్టార్ షారుక్ఖాన్ను అతను వెనక్కునెట్టడం విశేషం. కోహ్లీ బ్రాండ్ విలువ రూ.921 కోట్లకుపైగానే. గత ఏడాదితో పోలిస్తే అతడి బ్రాండ్ విలువ ఏకంగా 56శాతం పెరగడం గమనార్హం. ఎండార్స్మెంట్లకు తీసుకొనే మొత్తాలు పెరగడంతో పాటు మైదానంలో అద్భుత ప్రదర్శన, జనాదరణ సూచీ పెరిగిపోవడం.. విరాట్ బ్రాండ్ విలువ హెచ్చేందుకు కారణమైందని డఫ్, పెల్ప్స్ ‘రైజ్ ఆఫ్ ది మిలీనియల్స్’ నివేదిక వెల్లడించింది. గత అక్టోబరు నాటికి కోహ్లీ 20 బ్రాండ్లకు, షారుక్ 21 బ్రాండ్లకు ప్రచారకర్తలుగా ఉ న్నారు. ఈ సంస్థ ర్యాంకింగ్స్ ఇవ్వడం ప్రారంభించాక షారుక్ ఖాన్ తొలిసారి అగ్రస్థానం కోల్పోయాడు. రూ.678 కోట్లతో షారుక్ రెండో స్థానానికి దిగజారాడు. ఇక తొలి 15 మంది మహిళా సెలెబ్రిటీలలో స్టార్ షట్లర్ పీవీ సింధు మొదటిసారి చోటు దక్కించుకుంది. దాదాపు రూ.96 కోట్ల బ్రాండ్ విలువతో ఆమె 15వ స్థానంలో నిలిచింది. పురుషుల టాప్-15లో భారత మాజీ కెప్టెన్ ధోనీ రూ.134 కోట్ల బ్రాండ్ విలువతో 13వ స్థానం చేజిక్కించుకున్నాడు.

viluvaina selebrity brandga agrasthaanamsindhuku 15va sthaanammumbai: senchareelapai senchareelu kodutuu cricket rikaardu lu tiragaraastunna teamindia kepten virat kohli atu brand viluvaloonuu doosukupotunnadu. desamlo atyanta viluvaina selebrity brandga virat agrasthaanamlo nilichaadu. eekramamlo balivud superstar shaarukkhaannu atanu venakkunettadam visesham. kohli brand viluva roo.921 kotlakupaigaane. gatha edaadito poliste atadi brand viluva ekamgaa 56saatam peragadam gamanarham. endorsmentlaku teesukone mottaalu peragadamtho paatu maidaanamlo adbhuta pradarsana, janaadarana suuchii perigipovadam.. virat brand viluva hechenduku kaaranamaindani duff, pelps ‘raiz af dhi millinials’ nivedika velladinchindi. gatha aktobaru naatiki kohli 20 brandlaku, sharuk 21 brandlaku prachaarakartalugaa u nnaaru. ee samstha rankings ivvadam praarambhinchaaka sharuk khan tolisari agrasthaanam kolpoyadu. roo.678 kotlatho sharuk rendo sthaanaaniki digajaradu. ika toli 15 mandi mahila celebritylalo star shatlar pv sindhu modatisaari chotu dakkinchukundi. daadaapu roo.96 kotla brand viluvatho aame 15va sthaanamlo nilichindi. purushula tap-15loo bhaarata maji kepten dhonee roo.134 kotla brand viluvatho 13va sthaanam chejikkinchukunnadu.